section_heading: FISH i dijagnostika u medicini
paragraph_text: Prenatalna diagnostika: U prenatalnoj dijagnostici FISH – tehnika omogućava brzo otkrivanje i razjašnjavanje numeričkih kromosomalnih anomalija (npr. trisomije 21, 18, 13 ili pak kromosoma spola – X/Y). Ispitivanje se vrši uz pomoć specifične DNK sonde na nekultiviranim stanicama plodne vode što skraćuje postupak ispitivanja na tri dana. Ovaj svojevrsni „brzi test“ ne zamjenjuje konvencionalnu kromosomalnu analizu koja slijedi nakon dugotrajnog kultiviranja. To znači da će paralelno FISH tehnici u postupku kromosomalne analize biti ispitan cjelokupni kariogram, te tako i rijetko prisutne kromosomalne aberacije. Ovaj citogenetski rezultat će u principu biti završen tek nakon 14 dana.